Tizi Uzu
<s>Tizi Uzu (arapski: ثيزي وزو / Tīzī Wuzū, berberski: Tizi Wezzu) je grad od 104,312 stanovnika na sjeveru Alžira u Pokrajini Tizi Uzu u kojoj je i administrativni centar.</s>

<s>Geografske karakteristike</s>

<s>Tizi Uzu leži u planinskoj regiji Velika Kabilija na mjestu planinskog prijevoja.</s><s>Grad se prostire u uskoj kotlini vadi Sabaja okružen brdima.</s><s>Njegovo ime Tizi Uzu prevedeno sa arapskog znači - Prijevoj žutilovki (grmolike biljke).</s>

<s>Veći (suvremeni) dio grada leži na nadmorskoj visini od dvjestotinjak metara, a stariji Gornji grad na 600 metara.</s>

<s>Od glavnog grada Alžira je udaljen 88 km istočno.</s>

<s>Historija</s>

<s>Tizi Uzu je nastao za osmanske vlasti.</s>

<s>U grad je izrastao za Francuske kolonijalne uprave, službeno je osnovan carskim dekretom 27. oktobra 1858.</s><s>Željeznica iz Alžira stigla je do grada 1888. pa je 1948. već imao 6.320 stanovnika (u širokoj okolici 43.931).</s>

<s>Tizi Uzu je 1956 postao regionalni  administrativni centar.</s>

<s>Naglo i potpuno nekontrolirano je narastao u vrijeme Alžirskog rata za nezavisnost (1954.-1962.) doseljavanjem velikog broja seoskog stanovništva, uznemirenog borbama u blizini njihovih sela.</s>

<s>Današnji Tizi Uzu ima i Univerzitet Mouloud Mammeri, koji je osnovan dekretom predsjednika Boumediena 1977.</s><s>Prvu akademsku godinu 1978/79 upisalo je 490 studenata.</s><s>Danas univerzitet ima devet fakulteta na kojima studira 49 392 studenata.</s>

<s>Privreda</s>

<s>Pored tog što je regionalni administrativno- trgovački centar Tizi Uzu je grad prehrambene industrije koja prerađuje proizvode iz njegove okolice masline, smokve, grožđe.</s>

<s>Pobratimski gradovi
  Bizerta, Tunis
  La Roche-sur-Yon, Francuska</s>

<s>Izvori</s>

<s>Vanjske veze</s>

<s>Tizi-Ouzou : historique d’un col et son urbanisation</s>

<s>Gradovi u Alžiru</s>

